ඉන්දියාව හා චීනයේ ආර්ථික ආයෝජන මෙරටට ගෙන්වීම කෙරෙහි තමා අවධානය යොමු කර ඇතැයි ආයෝජන ප්‍රවර්ධන ඇමැති, අධිනීතිඥ නවීන් දිසානායක මහතා පැවැසීය.පසුගිය 2008 වසරේදී මිලියන අටසියයක ආර්ථික ආයෝජන චීනයෙන් හා ඉන්දියාවෙන් ශ්‍රී ලංකාවට ලැබුණු බවද ඇමැතිවරයා සඳහන් කෙළේය.මේ වසරේදී ඉන්දියාවෙන් ලැබෙන ආර්ථික ආයෝජන දෙගුණ කිරීමේ හැකියාව ශ්‍රී ලංකාවට තිබෙන බවද සඳහන් කළ ඇමැති නවීන් දිසානායක මහතා, තමන් මේ අමාත්‍යාංශයේ ඉදිරියටත් කටයුතු කළ හොත් එම අවස්ථාව ශ්‍රී ලංකාවට ලබා දීම ස්ථිර වශයෙන්ම සිදු කරනු ලබන බවද අවධාරණය කෙළේය.ශ්‍රී ලංකාව, ඉන්දියාව හා චීනය සමඟ පවතින ආර්ථික, දේශපාලන, බැදීම් තවදුරටත් ශක්තිමත් කළ යුතු බවද කී ඇමැතිවරයා එමගින් ආයෝජන අවස්ථා වැඩිකර ගැනීමේ හැකියාව පවතින බවද සඳහන් කෙළේය.